Foto's: Man ry met mishandelde honde op bakkie | Maroela Media
Foto's: Man ry met mishandelde honde op bakkie
Die Sandton Dierebeskermingsvereniging (DBV), in samewerking met die Yeoville-polisie, is op die spoor van 'n man wat Dinsdag in Johannesburg afgeneem is waar hy twee mishandelde honde in die openbaar agter op 'n bakkie vervoer het.
Nico Pieterse, 'n motoris en lid van die misdaadbekampingsorganisasie eBlockwatch, het die honde gesien, hulle afgeneem en die inligting op sosiale media gedeel, waarna dit soos 'n veldbrand versprei het. Pieterse het gesê die honde is in verskriklike toestand en is met drade vasgebind. Op sy foto's kan 'n mens sien een van die honde het bloed om sy bek. Hy het die bakkie agtervolg en die polisie probeer ontbied, maar die bakkie in die middestad verloor nadat die twee insittendes hom glo in 'n lokval probeer lei het.
Candice Scorer, algemene bestuurder van die Sandton DBV, het Woensdag aan Maroela Media gesê hulle beskou die voorval as baie ernstig.
"Ons het reeds die voertuig se adres opgespoor," het Scorer gesê. "Die bestuurder van die bakkie is glo 'n huurder by die adres. Die eienaar van die gebou is ondervra om die identiteit van die bestuurder te bepaal. Die verdagte en die bakkie met die honde was nie by die perseel nie en is steeds soek."
Scorer het gesê hulle volg verskeie leidrade op en doen alles in hul vermoë om die verdagte gou aan te keer en die diere te red.
"Hierdie is 'n baie unieke geval. Ons vermoed dit hou verband met hondegevegte en as die verdagte vasgetrek word, sal hy swaar gestraf word," het sy bygevoeg.
Mense wat die verdagte se bakkie, 'n wit Toyota met die registrasienommer CR28RDGP, word versoek om die DBV by 011 444 7730 te bel, of 082 460 2765 in noodgevalle.
Twee vas ná gewapende roof by Limpopo-vulstasie
mag die eienaar van hierdie diere lank pynlik en stadig dood
Ek is spraakloos, sulke mense moet ook so hanteer word soos wat hulle, hulle eie dierre behandel. Hoe lewe so persoon, ek is woedend.
En my hart breek en is baie seer vir die diertjies. Mag hulle gou gevind word en die persoon baie swaar straf.
Dit is net baie brein siek mense wat eerstens laat diere baklei 'n sport maak en lekker kry daaroor, en tweedens sulke mense is met die duiwel besete, want 'n dier vra niks meer as net goeie sorg en baie liefde, dit is 'n sonde mag God hulle swaar straf
Maak hierdie stuk gemors van n mens van kant asb!!!!!!!!!
DIS SIEK !!! Sulke mense moenie eers kinders he nie wat nog te praat van ENIGE diere !! Ek hoop hulle kry n BAIE swaar vonnis! GEEN dier verdien dit nie! Hulle is daar om om te beskerm . My hart is stukkend :-(